section_heading: Radnja
paragraph_text: Unatoč Madisonovim revnim pokušajima da izbjegne tu dužnost, on i njegov prijatelj kap. korvete Paul Cummings (James Coburn), koji je u međuvremenu prigrlio projekt, te njihova filmska ekipa nađu se u grupi s komandosima, koji će biti prvi mornari na francuskoj obali. Kad se Madison pokuša povući s plaže, razbješnjeli Cummings ga upuca pištoljem u nogu. Njemačka granata sleti u blizini hramljućeg Madisona, te on time postaje prva američka žrtva na Plaži Omaha. Fotografija Madisona koji trči prema obali (ustvari pokušavajući pobjeći od Cummingsa) nađe se u stotinama novina i časopisa, te je slavljen kao ratni heroj. Jessup, koji se u međuvremenu oporavio od ženine smrti, užasnut je svojom ulogom u njegovom pogibanju. On odluči iskoristiti Madisonovu smrt prema prijašnjem planu da bi promovirao mornaricu u očima Senata u Washingtonu. Emily je, izgubivši još jednu voljenu osobu u ratu, dovedena do ruba očaja.